

รายงานตามแผนยุทธศาสตร์การพัฒนาบุคลากรของเทศบาลตำบลเกาะเพชรกำหนดไว้ ๔ ด้าน คือ

|  |  |  |  |  |  |
| --- | --- | --- | --- | --- | --- |
| แผนยุทธศาสตร์การพัฒนา | เป้าประสงค์ | ตัวชี้วัด | แผนงาน/โครงการ | ผู้รับผิดชอบ | รายงานการติดตามผล |
| 1.การวางแผนอัตรากำลังและระบบการสรรหาบุคลากร | ๑. มีแผนความต้องการกำลังคนครอบคลุมทุกหน่วยงาน  ๒.มีระบบการสรรหาบุคลากรที่มีประสิทธิภาพสูง  ๓. มีฐานข้อมูลเพื่อการบริหารงานบุคคลที่ถูกต้องและทันเวลา | ๑. มีแผนความต้องการอัตรากำลังคนครบทุกหน่วยงาน  ๒.สรรหาบุคลากรได้ตามคุณลักษณะที่ต้องการไม่น้อยกว่าร้อยละ 80  ๓. มีรายงานผลการดำเนินงานด้านบุคลากรได้ตรงตามเวลาที่กำหนด | สรรหาบุคลากรในตำแหน่งที่ว่าง | งานการเจ้าหน้าที่ | จำนวนตำแหน่งบุคลากรที่ได้รับเพิ่มขึ้น |
| 2.การพัฒนาศักยภาพ สมรรถนะ และความก้าวหน้าในสายอาชีพ | ๑.บุคลากรมีแผนการพัฒนาตนเอง  ๒. เพิ่มสัดส่วนการพัฒนาตนเองมากขึ้น  ๓.บุคลากรมีความรู้ ความสามารถและสมรรถนะในการทำงานเพิ่มขึ้น | ๑.บุคลากรทุกคนมีแผนการพัฒนาตนเอง  ๒.พัฒนาตนเองได้ตามเกณฑ์มาตรฐาน  ๓. บุคลากรร้อยละ ๘๐ ได้รับการฝึกอบรมเพื่อเพิ่มทักษะและสมรรถนะ  ในการปฏิบัติงานอย่างน้อย ๑ ครั้ง/คน/ปี | จัดฝึกอบรมโครงการพัฒนาบุคลากรสำหรับและโครงการตามแผนมาตรฐานคุณธรรมและจริยธรรมให้กับพนักงานเทศบาล ลูกจ้างและพนักงานจ้าง | งานการเจ้าหน้าที่ | 1.คู่มือเส้นทางความก้าวหน้า  2ผู้เข้าร่วมโครงการพัฒนาบุคลากร |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| แผนยุทธศาสตร์การพัฒนา | เป้าประสงค์ | ตัวชี้วัด | แผนงาน/โครงการ | ผู้รับผิดชอบ | รายงานการติดตามผล |
| 3.การเลื่อนขั้นค่าตอบแทน สวัสดิการ คุณภาพและความมั่นคงในชีวิตของบุคลากร | ๑.มีระบบการเลื่อนขั้นที่ค่าตอบแทนและสวัสดิการของบุคลากรที่เหมาะสมเที่ยงตรง  ๒.มีระบบการประเมินผลการปฏิบัติงานที่โปร่งใสและเป็นธรรม  ๓. บุคลากรมีคุณภาพชีวิตที่ดี | บุคลากรไม่น้อยกว่าร้อยละ 80 มีความพึงพอใจต่อคุณภาพชีวิตในการทำงาน | แบบสำรวจความความพึงพอใจ | งานการเจ้าหน้าที่ | ผลจากการสำรวจความพึงพอใจ |
| 4.การพัฒนาคุณธรรม จริยธรรมและจริยธรรมและจรรยาบรรณของบุคลากร | ๑.ส่งเสริมให้บุคลากรในสังกัดเป็นผู้มีความประพฤติดี มีระเบียบวินัย สำนึกในหน้าที่ สามารถปฏิบัติงานได้อย่างมีประสิทธิภาพ  ๒. เสริมสร้างชื่อเสียง เกียรติคุณ และเกียรติภูมิของตนเองและเทศบาล อันยังผลให้เป็นที่เลื่อมใสศรัทธาและได้รับการยกย่องจากบุคคลทั่วไป | ๑.บุคลากรในสังกัดรับทราบเรื่องข้อบังคับของเทศบาล ว่าด้วยจรรยาบรรณประมวลคุณธรรมจริยธรรมของเทศบาล  ๒.การประเมินผลการปฏิบัติตามจรรยาบรรณของบุคลากรอยู่ในระดับดี  ๓.การรายงานผู้กระทำผิดหรือไม่ปฏิบัติตามจรรยาบรรณไม่มี | จัดทำประกาศยกย่องพนักงานดีเด่นประเภทต่าง ๆ | งานการเจ้าหน้าที่ | การพัฒนาตนเองของพนักงาน |



บันทึกข้อความ

**ส่วนราชการ** สำนักปลัดเทศบาล แผนงานบริหารงานทั่วไป สำนักปลัดเทศบาลตำบลเกาะเพชร

**ที่** นศ 54701/  **วันที่** 8 มกราคม 2563

เรื่อง สรุปผลโครงการตามแผนมาตรฐานส่งเสริมคุณธรรม จริยธรรม ประจำปีงบประมาณ 2563

**...............................................................................................................................................**

**เรียน** นายกเทศมนตรีตำบลเกาะเพชร

ตามที่ นายกเทศมนตรีตำบลเกาะเพชร ได้อนุมัติให้งานการเจ้าหน้าที่ สำนักปลัดเทศบาล จัดโครงการตามแผนมาตรฐานส่งเสริมคุณธรรม จริยธรรม ประจำปีงบประมาณ 2563 ในวันที่ 26 ธันวาคม 2562 ณ สำนักงานเทศบาลตำบลเกาะเพชร โดยมีนายเดชา แก้วเจริญ นายกเทศมนตรีตำบลเกาะเพชร เป็นประธานในพิธีเปิดโครงการดังกล่าว และนายณรงค์ ยิ้มสุด ปลัดเทศบาล เป็นวิทยากรในโครงการ

* รายละเอียดค่าใช้จ่ายที่เกิดขึ้นจริง ดังต่อไปนี้

ค่าอาหาร อาหารว่างและเครื่องดื่ม

ค่าอาหาร เป็นเงิน 5,000 บาท

ค่าอาหารว่างพร้อมเครื่องดื่ม เป็นเงิน 3,500 บาท

ค่าวิทยากร เป็นเงิน 4,200 บาท

รวมเป็นเงิน 12,700 บาท

(เงินหนึ่งหมื่นสองพันเจ็ดร้อยบาทถ้วน)

- มีเงินเหลือจ่ายจากงบประมาณที่ได้รับอนุมัติ 27,300 บาท คิดเป็นร้อยละ 68.25

ผลที่ได้รับจากโครงการ ดังนี้

**1.ความรู้ที่ได้รับจากการฝึกอบรม**

1.1 คณะพระสงฆ์นำสวดมนต์ ไหว้พระ ฝึกนั่งสมาธิเพื่อให้จิตใจสงบ พระสงฆ์เจริญพระพุทธมนต์และแสดงธรรมเทศนาในหัวข้อเกี่ยวกับหลักคำสอนที่สามารถนำมาใช้ในการทำงานและใช้ได้จริงในชีวิตประจำวัน เพื่อให้การทำงานและใช้ชีวิตได้อย่างมีความสุข







-2-

1.2 นายณรงค์ ยิ้มสุด ปลัดเทศบาล วิทยากรของโครงการ บรรยายในหัวข้อต่าง ๆ ดังนี้

1.หัวข้อ คุณธรรม จริยธรรม สำหรับพนักงาน ความรู้ที่ได้รับจากการบรรยายในหัวข้อนี้ดังนี้

ประมวลจริยธรรมพนักงานส่วนท้องถิ่น มาตรฐานจริยธรรม ตามมาตรา 5 ตามกฎหมายบัญญัติไว้ 7 ข้อ ได้แก่

ข้อ 1 ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์และการปกครองระบบประชาธิปไตยอันมีพระมหากษัตริย์ทรงเป็นประมุข

= พนักงานส่วนท้องถิ่นต้องจงรักภักดีต่อชาติศาสนาและพระมหากษัตริย์โดยมุ่งมั่นปฏิบัติหน้าที่เพื่อสนองคุณของแผ่นดินรักษาประโยชน์ของประเทศชาติ ปฏิบัติตนตามหลักศาสนาและเทิดทูนสถาบันพระมหากษัตริย์

= พนักงานส่วนท้องถิ่นต้องยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข โดยยอมรับฟังและยอมรับความคิดเห็นของส่วนรวม รวมถึงสิทธิและหน้าที่ตามระบอบประชาธิปไตยอีกทั้งไม่ดำเนินการใด ๆ ที่ก่อให้เกิดความเสื่อมเสียแก่ระบบการปกครองตามระบอบประชาธิปไตยอันมีพระมหากษัตริย์ทรงเป็นประมุข

= พนักงานส่วนท้องถิ่นต้องรู้รักสามัคคี และต้องภักดีต่อองค์กรโดยเชิดชูองค์กร ปฏิบัติงานโดยยึดมั่นเป้าหมายขององค์กรเป็นหลักดำรงตนเป็นแบบอย่างที่ดี รักษาวัฒนธรรมและภาพลักษณ์ที่ดีขององค์กรรวมทั้งเคารพสถานที่และช่วยกันรักษาความสงบเรียบร้อยในองค์กร

ข้อ 2 ซื้อสัตย์สุจริต มีจิตสำนึกที่ดี และรับผิดชอบต่อหน้าที่

= พนักงานส่วนท้องถิ่นต้องยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์ทับซ้อมโดยไม่นำความสัมพันธ์ส่วนตัวที่ตนมีต่อบุคคลอื่นมาประกอบการใช้ดุลยพินิจให้เป็นคุณหรือเป็นโทษแก่บุคคลนั้นหรือปฏิบัติต่อบุคคลนั้นต่างจากบุคคลอื่นและไม่กระทำการใดหรือดำรงตำแหน่งใดหรือปฏิบัติการใด ในฐานะส่วนตัวซึ่งก่อให้เกิดความเคลือบแคลงหรือสงสัยว่าจะขัดกับประโยชน์ส่วนรวมที่อยู่ในความรับผิดชอบตามหน้าที่ของตน

= พนักงานส่วนท้องถิ่น ต้องมีจิตสำนึกที่ดี ซื้อสัตย์สุจริตและมีความรับผิดชอบต่อหน้าที่ โดยยึดมั่นปฏิบัติตนให้อยู่ในหลักคุณธรรม มีความซื่อตรงไม่คดโกง )กิบัติหน้าที่อย่างตรงไปตรงมา ไม่ประพฤติตนเป็นที่เสื่อมเสีย

ข้อ 3 กล้าตัดสินใจและกระทำในสิ่งที่ถูกต้องชอบธรรม

= พนักงนส่วนท้องถิ่นต้องยืนหยัดทำในสิ่งที่ถูกต้องเป็นธรรมและชอบด้วยกฎหมาย โดยยึดมั่นในหลักการและถือปฏิบัติตามกฎระเบียบอย่างเคร่งครัดยึดหลักวิชาและจรรยาวิชาชีพในการปฏิบัติงาน กล้าคิดกล้าทำและกล้ารับผิดชอบในการปฏิบัติหน้าที่ที่ได้รับมอบหมายมุ่งที่จะกระทำในสิ่งที่ถูกต้องดีงามโดยปราศจากอคติและไม่ยอมโอนอ่อนผ่อนตามอิทธิพลใดๆ

-3-

ข้อ 4 คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

= พนักงานส่วนท้องถิ่นต้องเสียสละ มีความขยันหมั่นเพียร อุทิศเวลาให้งานอย่างเต็มที่ เห็นแก่ประโยชน์ส่วนรวมเป็นสำคัญ มีจิตสาธารณะช่วยเหลือเพื่อนร่วมงานและผู้อื่นโดยไม่หวังผลประโยชน์ตอบแทนอื่นใด

ข้อ 5 มุ่งผลสัมฤทธิ์ของงาน

= พนักงานส่วนท้องถิ่นต้องมุ่งผลสัมฤทธิ์ของงานรักษามาตรฐานมีคุณภาพโปร่งใสและตรวจสอบได้โดยมุ่งมั่นที่จะทำงานให้เกิดผลดีแก่องค์กรและประโยชน์ส่วนรวมเน้นการปรับปรุงกลไกการทำงานขององค์กรให้มีความโปร่งในและมีประสิทธิภาพ รวมถึงมีกลไกให้ประชาชนชนสามารถตรวจสอบได้

ข้อ 6 ปฏิบัติหน้าที่อย่างเป็นธรรมและไม่เลือกปฏิบัติ

= พนักงานท้องถิ่นต้องปฏิบัติหน้าที่ด้วยความเที่ยงธรรมเป็นกลางทางการเมือง มีจิตให้บริการแก่ผู้มาติดต่อขอรับบริการด้วยอัธยาศัยไม่ตรีโดยไม่เลือกปฏิบัติ พร้อมให้บริการอยู่เสมอ

ข้อ 7 ดำรงตนเป็นแบบอย่างที่ดีและรักษาภาพลักษณ์ของทางราชการ

= พนักงานส่วนท้องถิ่นต้องเปิดเผยข้อมูลข่าวสารให้แก่ผู้ขอรับบริการภายใต้กรอบของกฎหมายอย่างครบถ้วน ถูกต้อง และไม่บิดเบืยนข้อเท็จจริง โดยรักษาความลับของทางราชการและความลับอื่นที่ได้มาจากการปฏิบัติหน้าที่หรือจากผ๔มาติดต่อราชการ เว้นแต่การเปิดเผยนั้นเป็นไปเพื่อประโยชน์ในกระบวนการยุติธรรมหรือการตรวจสอบตามที่กฎหมาย กฎ หรือข้อบังคับกำหนดและปฏิบัติตามกฎหมายว่าด้วยข้อมูลข่าวสารของราชการ

= พนักงานส่วนท้องถิ่นต้องให้เกียรติแก่ประชาชน ผุ้บังคับบัญชาผู้ใต้บังคับบัญชาและเพื่อนร่วมงาน และยอมรับฟังความคิดเห็นของผุ้อื่นและไม่ก้าวก่ายสิทธิส่วนบุคคลหรือเรื่องส่วนตัวของผู้อื่น

= พนักงานส่วนท้องถิ่นต้องประหยัด ใช้ประโยชน์จากทรัพย์สินทางราชการจัดให้อย่างคุ้มค่า สมประโยชน์ของทางราชการ รวมทั้งไม่นำไปใช้เพื่อประโยชน์แก่ตนเองหรือผู้อื่น

= พนักงานส่วนท้องถิ่น ต้องดำเนินการสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี ร่วมกันพัฒนาชุมชนให้น่าอยู่คู่คุณธรรมและดูแลสภาพสิ่งแวดล้อมให้สอดคล้องกับแนวนโยบายตามยุทธศาสตร์ชาติ

= พนักงานส่วนท้องถิ่นต้องปฏิบัติตามประมวลจริยธรรมอย่างตรงไปตรงมาและไม่กระทำการเลี่ยงประมวลจริยธรรมนี้

= พนักงานส่วนท้องถิ่น เมื่อรู้หรือพบเห็นการฝ่าฝืนประมวลจริยธรรมนี้ พนักงานส่วนท้องถิ่นมีหน้าที่ต้องรายงานการฝ่าฝืนดังกล่าวพร้อมพยานหลักฐาน (ถ้ามี)ต่อปลัดองค์กรปกครองส่วนท้องถิ่นหรือคณะกรรมการโดยพลัน

-4-

2.การนำหลักปรัชญาเศรษฐกิจพอเพียงมาปรับใช้ในการปฏิบัติงาน ความรู้ที่ได้รับจากการบรรยาย ดังนี้

ปรัชญาของเศรษฐกิจพอเพียง  เศรษฐกิจพอเพียง เป็นปรัชญาชี้ถึงแนวการดำรงอยู่และปฏิบัติตนของประชาชนในทุกระดับ ตั้งแต่ระดับครอบครัว ระดับชุมชน จนถึงระดับรัฐ ทั้งในการพัฒนาและบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจ เพื่อให้ก้าวทันต่อโลกยุคโลกาภิวัตน์ ความพอเพียง หมายถึง ความพอประมาณ ความมีเหตุผล รวมถึงความจำเป็นที่จะต้องมีระบบภูมิคุ้มกันในตัวที่ดีพอสมควร ต่อการกระทบใดๆ อันเกิดจากการเปลี่ยนแปลงทั้งภายในภายนอก ทั้งนี้ จะต้องอาศัยความรอบรู้ ความรอบคอบ และความระมัดระวังอย่างยิ่งในการนำวิชาการต่างๆ มาใช้ในการวางแผนและการดำเนินการ ทุกขั้นตอน และขณะเดียวกัน จะต้องเสริมสร้างพื้นฐานจิตใจของคนในชาติ โดยเฉพาะเจ้าหน้าที่ของรัฐ นักทฤษฎี และนักธุรกิจในทุกระดับ ให้มีสำนึกในคุณธรรม ความซื่อสัตย์สุจริต และให้มีความรอบรู้ที่เหมาะสม ดำเนินชีวิตด้วยความอดทน ความเพียร มีสติ ปัญญา และความรอบคอบ เพื่อให้สมดุลและพร้อมต่อการรองรับการเปลี่ยนแปลงอย่างรวดเร็วและกว้างขวาง ทั้งด้านวัตถุ สังคม สิ่งแวดล้อม และวัฒนธรรมจากโลกภายนอกได้เป็นอย่างดี

**ความหมายของเศรษฐกิจพอเพียง จึงประกอบด้วยคุณสมบัติ ดังนี้**  
 ๑. ความพอประมาณ หมายถึง ความพอดีที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภคที่อยู่ในระดับพอประมาณ   
 ๒. ความมีเหตุผล หมายถึง การตัดสินใจเกี่ยวกับระดับความพอเพียงนั้น จะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้นๆ อย่างรอบคอบ   
 ๓. ภูมิคุ้มกัน หมายถึง การเตรียมตัวให้พร้อมรับผลกระทบและการเปลี่ยนแปลงด้านต่างๆ ที่จะเกิดขึ้น โดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคต

**โดยมี เงื่อนไข ของการตัดสินใจและดำเนินกิจกรรมต่างๆ ให้อยู่ในระดับพอเพียง ๒ ประการ  ดังนี้**   
 ๑. เงื่อนไขความรู้ ประกอบด้วย ความรอบรู้เกี่ยวกับวิชาการต่างๆ ที่เกี่ยวข้องรอบด้าน ความรอบคอบที่จะนำความรู้เหล่านั้นมาพิจารณาให้เชื่อมโยงกัน เพื่อประกอบการวางแผนและความระมัดระวังในการปฏิบัติ   
 ๒. เงื่อนไขคุณธรรม ที่จะต้องเสริมสร้าง ประกอบด้วย มีความตระหนักใน คุณธรรม มีความซื่อสัตย์สุจริตและมีความอดทน มีความเพียร ใช้สติปัญญาในการดำเนินชีวิต

[](https://sites.google.com/site/prachyasersthkicphxpheiyng12/-site-prachyasersthkicphxpheiyng12/a4_2.jpg?attredirects=0)

-5-

3.อบรมเชิงปฏิบัติการสร้างค่านิยมร่วมในองค์กร เพื่อมุ่งสู่เทศบาลแห่งความสุข =จากการอบรมที่ประชุมได้กำหนดค่านิยมร่วม : KOHPET Values

K = Knowledge Empowerment : เสริมสร้างศักยภาพทางความรู้

O = Overcome Limitations : ก้าวข้ามขีดจำกัด

H = Happiness Orgnization : องค์กรแห่งความสุข

P = Purpose togetherness : มุ่งสู่เป้าหมายเดียวกัน

E = Enhace Ethics : ขับเคลื่อนจริยธรรม

T = Teamwork : การทำงานเป็นทีม

4.อบรมเชิงปฏิบัติการ การทำงานแบบคนสำราญงาน งานสำเร็จ เพื่อบรรลุเป้าหมายองค์กร สิ่งที่ได้จากการอบรม ในครั้งนี้ คือ

การบริหาร 🖙 แบบมืออาชีพ นำแนวคิดทฤษฎีมาใช้ในการทำงานเพื่อเกิดธรรมาภิบาล

การจัดการ 🖙 เพื่อแก้ไขปัญหาของประชาชนในพื้นที่ โดยการนำนวัตกรรม(innovation)มาขับเคลื่อนการทำงาน

การบริการ 🖙 มุ่งสู่ความเป็นเลิศของการบริการประชาชน เพื่อให้ประชาชนได้รับความพึงพอใจ และตอบสนองความต้องการของประชาชนได้อย่างสู่สุด



-6-







 -7-



* นายกเทศมนตรีได้มอบรางวัลและเกาะได้มีการมอบประกาศ



 **บันทึกข้อความ**

**ส่วนราชการ** สำนักปลัดเทศบาลตำบลเกาะเพชร **โทร**.0-7535-5926

**ที่** นศ 54701/  **วันที่** 11 มีนาคม 2563

**เรื่อง** สรุปผลโครงการบริหารจัดการขยะประจำปีงบประมาณ 2563 กิจกรรม/โครงการสำนักงานปลอดขยะ

**เรียน** นายกเทศมนตรีตำบลเกาะเพชร

1. **เรื่องเดิม**

ตามที่ นายกเทศมนตรีตำบลเกาะเพชร ได้อนุมัติจัดโครงการบริหารจัดการขยะประจำปีงบประมาณ 2563 กิจกรรม/โครงการสำนักงานปลอดขยะ ให้แก่พนักงานเทศบาล ในวันที่ 5 มีนาคม 2563 ณ สำนักงานเทศบาลตำบลเกาะเพชร โดยมี นายอนันต์ นิยมเดชา รองนายกเทศมนตรี ได้รับมอบหมายจากนายกเทศมนตรีเป็นประธานในพิธีเปิดโครงการดังกล่าว ซึ่ง นายณรงค์ ยิ้มสุด ปลัดเทศบาล เป็นวิทยากร ในโครงการ

* **รายละเอียดค่าใช่จ่ายที่เกิดขึ้นจริง ดังต่อไปนี้**

อาหารว่างและเครื่องดื่ม เป็นเงิน 1,220 บาท

ค่าวิทยากร เป็นเงิน 1,800 บาท

รวมเป็นเงิน 3,020 บาท

(สามพันยี่สิบบาทถ้วน)

* **มีเงินเหลือจ่ายจากงบประมาณที่ได้รับอนุมัติ** 96,980 บาท คิดเป็นร้อยละ 96.98
* **เป้าหมายของโครงการ 61 คน มีผู้เข้าร่วมโครงการทั้งสิ้น 57 คิดเป็นร้อยละ 93.45**

**ผลที่ได้รับจากการฝึกโครงการ ดังนี้**

**1.ความรู้ที่ได้จากการฝึกอบรม**


1.1.รองนายกเทศมนตรีตำบลเกาะเพชร ได้ให้แนวคิดในการจัดการขยะ ดังนี้



- ให้ทุกคนเห็นถึงปัญหาที่เกิดจากขยะที่เกิดขึ้น

- ให้ทุกคนช่วยกันจัดการปัญหาขยะโดยเริ่มต้นจากบ้านเรือนของตนก่อนและขยายออกสู่สำนักงาน โดยการ ลดการก่อขยะ และสร้างขยะให้น้อยที่สุด หากเกิดขยะแล้วจะนำขยะกลับมาใช้อย่างไรต่อไป

-2-

1.2 ให้ผู้เข้ารับการอบรมทุกคน แบ่งกลุ่มออกเป็น 2 กลุ่มเพื่อทำกิจกรรม โดยเริ่มต้นด้วยการตอบคำถามเกี่ยวกับการจัดการขยะ จำนวน 10 ข้อ ก่อนและหลังการฝึกอบรม





-3-

* 1. นายณรงค์ ยิ้มสุด ปลัดเทศบาล วิทยากรของโครงการ บรรยายในหัวข้อต่างๆดังนี้

1.กิจกรรมเรียนรู้การประเภทต่าง ๆ ของขยะ











-4-

2.การให้ความรู้ หัวข้อ การลดขยะต้นทางด้วยหลัก 3 Rs โดยการลดขยะต้นทางด้วยหลัก 3 Rs ประกอบด้วย

Reduce – ลดการใช้ (คิดก่อนใช้)

ลดระดับการใช้ปัจจุบัน ควบคุมปริมาณการใช้ให้อยู่ในสัดส่วนที่พอเหมาะ โดยลดการใช้ การบริโภคทรัพยากรที่ไม่จำเป็นลง เพราะการลดการบริโภคของเรา จะช่วยให้เราลดปริมาณขยะที่สร้างขึ้นได้ ในขั้นตอนนี้เริ่มต้นโดยการสำรวจว่าเราจะลดการบริโภคที่ไม่จำเป็นตรงไหนได้บ้าง ตัวอย่าง เช่น

**ลดการสร้างขยะในที่ทำงาน**

* แก้ไขบนหน้าจอไม่ใช่บนกระดาษ เพื่อลดการใช้กระดาษ
* ใช้อีเมลเพื่อลดการใช้กระดาษ
* คิดก่อนพิมพ์หรือถ่ายสำเนา พิมพ์และทำสำเนาให้น้อยที่สุด
* ส่งและจัดเก็บเอกสาร เช่น เอกสารที่จำเป็นและข้อเสนอทางธุรกิจทางอิเล็กทรอนิกส์แทนที่จะเป็นกระดาษ
* เมื่อต้องพิมพ์หรือทำสำเนาให้ทำสองด้าน
* หมุนเวียนเอกสารแทนการทำสำเนาเฉพาะสำหรับทุกคน
* เปลี่ยนระยะขอบบนเอกสาร Word ระยะขอบเริ่มต้นของเอกสารที่พิมพ์คือ 1.25 นิ้วทุกด้าน เพียงเปลี่ยนระยะขอบเป็น 0.75 นิ้วจะช่วยลดปริมาณกระดาษที่ใช้ลงเกือบ 5 เปอร์เซ็นต์

**ลดการสร้างขยะในชีวิตประจำวัน**

* ใช้ถุงผ้า ตระกร้า เพื่อลดการใช้ถุงพลาสติก
* ใช้ผ้าเช็ดหน้าแทนการใช้กระดาษทิชชู่
* ใช้ปิ่นโต หรือกล่องข้าวใส่อาหาร แทนการใส่กล่องโฟม
* ปฏิเสธการรับถุงพลาสติก เมื่อซื้อของชิ้นเล็กหรือน้อยชิ้น
* เลือกซื้อบรรจุภัณฑ์ที่เป็นมิตรกับสิ่งแวดล้อม เลือกทานอาหารที่ร้านแทนการใส่กล่องกลับ
* หลีกเลี่ยงใช้วัสดุสิ้นเปลืองแบบใช้ครั้งเดียวทิ้ง

Reuse – นำกลับมาใช้ซ้ำ (ใช้แล้วใช้อีก)

การใช้ซ้ำ เป็นการใช้ทรัพยากรให้คุ้มค่าที่สุด โดยการนำสิ่งของเครื่องใช้มาใช้ซ้ำ ซึ่งบางอย่างอาจใช้ซ้ำได้หลาย ๆ ครั้ง เช่น ใช้บรรจุภัณฑ์ซ้ำหลายครั้งก่อนทิ้ง ใช้ภาชนะที่สามารถใช้ซ้ำได้ เลือกซื้อสินค้าที่สามารถใช้ซ้ำได้ ซึ่งนอกจากช่วยลดการเกิดขยะแล้ว ยังช่วยลดปริมาณการตัดต้นไม้ได้เป็นจำนวนมาก

* เลือกใช้ถ่านไฟฉายแบบชาร์ตได้
* ดัดแปลงของเหลือใช้เพื่อใช้ประโยชน์
* เสื้อผ้าเก่านำไปบริจาค หรือถูพื้น
* ซ่อมแซมอุปกรณ์ต่างๆ ไม่ทิ้งเป็นขยะ
* การใช้กระดาษ 2 หน้า
* การนำกระดาษรายงานที่เขียนแล้ว 1 หน้า มาใช้ในหน้าที่เหลือหรืออาจนำมาทำเป็นกระดาษโน๊ต

-5-

Recycle – นำกลับมาใช้ใหม่

คัดแยกขยะมูลฝอยแต่ละประเภท ที่สามารถนำกลับมาใช้ใหม่หมุนเวียนกลับเข้าสู่กระบวนการผลิตของแต่ละประเภทได้

* ขวดแก้ว กระดาษ พลาสติก โลหะ
* เลือกซื้อสินค้าที่นำกลับมารีไซเคิลได้หรือที่ผลิตจากวัสดุรีไซเคิล
* นำขยะอินทรีย์กลับมาใช้ประโยชน์ เช่น ทำปุ๋ยหมัก





-6-

3.แนวทางปฏิบัติเพื่อสร้างพฤติกรรมการบริโภคที่ปลอดขยะ : การที่ทุกคนสามารถลดขยะจากพฤติกรรมการบริโภคได้นั้น ทุกคนต้องทำด้วย 3 H คือ

1. Head คือจะต้องคิดที่จะเริ่มทำก่อน

2. Heart คือ หัวใจ เมื่อ เริ่มคิดที่จะทำแล้ว ต้องมีหัวใจที่จะทำด้วย

3. Hand คือ เมื่อคิดที่จะทำได้แล้ว หัวใจพร้อมที่จะทำแล้ว จะทำลงมือทำด้วยตนเองถึงจะสำเร็จ

ที่ผ่านมาพนักงานเทศบาลทุกท่านได้ทำดีแล้ว ทั้งการดื่มน้ำด้วยแก้วส่วนตัว ไม่ใช้แก้วพลาสติก ใช้ปิ่นโต กล่อง ใส่ข้าวแทนการใส่กล่องโฟมหรือถุงพลาสติก จึงขอให้ทุกคนยังคงปฏิบัติตนเหมือนเดิม ลดขยะจากการบริโภคให้ได้ 100 %



4.แนวทางปฏิบัติเพื่อลดปริมาณขยะจากการทำงานและทำขยะที่เกิดจากการทำงานให้มีมูลค่า โดยการบริหารจัดการขยะแบบปิรามิด ซึ่งองค์กรปกครองส่วนท้องถิ่นต้องทำให้ได้ ภายใต้นโยบาย แผนแม่บทการจัดการขยะมูลฝอย การชี้แนะและการกำกับดูแลของรัฐบาลกลาง  
เมื่อทำได้แล้วก็เริ่มพัฒนามาสู่ขั้นตอนที่สูงขึ้น มีการนำขยะมาใช้เป็นพลังงาน มีการลดปริมาณขยะด้วยการนำกลับมาใช้ใหม่ อาจมีการแปรรูปก่อนนำมาใช้ก็ได้ เช่นการนำเศษกระดาษมาผลิตเป็นกระดาษใหม่ หรือการนำพลาสติกมาทำเป็นของใช้อย่างอื่นที่มีคุณภาพลดลงบ้าง หรือการทำปุ๋ยหมักแล้วนำมาใช้ในการเกษตรเป็นต้นสุดยอดหรือที่อยู่บนสุดของปิรามิดก็คือการลดการก่อขยะ เช่นการลดหรือปรับปรุงบรรจุภัณฑ์ การหิ้วตะกร้าหรือถุงผ้าไปจ่ายตลาดหรือซื้อของ การหิ้วปิ่นโตไปซื้อกับข้าว



-7-





2.ลักษณะของการอบรม

- รับฟังการบรรยายพิเศษจาก นายอนันต์ นิยมเดชา นายกเทศมนตรีตำบลเกาะเพชร


- รับฟังความรู้ในหัวข้อต่าง ๆ จาก นายณรงค์ ยิ้มสุด วิทยากรในโครงการ


- กิจกรรมการเรียนโดยการปฏิบัติจริง

**2.ข้อเสนอแนะ**

เห็นควร นำองค์ความรู้ที่ได้รับมาใช้ในการปฏิบัติในการทำงานเป็นประจำทุกวัน เพื่อให้เทศบาลตำบลเกาะเพชรเป็นเทศบาลปลอดขยะ 100 %

จึงเรียนมาเพื่อโปรดทราบและพิจารณา





บันทึกข้อความ



**ส่วนราชการ** สำนักปลัดเทศบาล แผนงานบริหารงานทั่วไป สำนักปลัดเทศบาลตำบลเกาะเพชร

**ที่** นศ 54701/  **วันที่** 13 มกราคม 2563

เรื่อง สรุปผลการดำเนินโครงการบริหารการจัดการขยะ ประจำปีงบประมาณ 2563

**...............................................................................................................................................**

**เรียน** นายกเทศมนตรีตำบลเกาะเพชร

ตามเทศบัญญัติงบประมาณรายจ่ายประจำปี งบประมาณ 2563 ได้อนุมัติงบประมาณตามโครงการบริหารจัดการขยะ แผนงานเคหะและชุมชน งานกำจัดขยะมูลฝอยและสิ่งปฏิกูล มีงบประมาณตั้งไว้ จำนวน 10,000 บาท นั้น

เมื่อวันที่ 11 มกราคม 2563 งานการศึกษา ศาสนาวัฒนธรรมและนันทนาการ สำนักปลัดเทศบาล เทศบาลตำบลเกาะเพชร ได้มีการจัดกิจกรรมในงานวันเด็กแห่งชาติ ให้กับนักเรียนและเด็กในเขตพื้นที่เทศบาลตำบลเกาะเพชรและพื้นที่ใกล้เคียง

ในการนี้ สำนักปลัดเทศบาลได้จัดนิทรรศการและกิจกรรมเพื่อให้ความรู้แก่เด็กๆ ดังนี้

1.สอนให้เด็กได้รู้จักประเภทของขยะแต่ละชนิด

2.สอนให้เด็กได้รู้จักการคัดแยกขยะจากต้นทาง ตามหลัก 3 Rs

3.ให้เด็กได้ทดลองการคัดแยกขยะ จากขยะที่เด็กมีอยู่จริง

นอกจากนี้ ในการจัดกิจกรรมในวันดังกล่าว ยังใช้วัสดุที่ไม่เกินขยะแทบทั้งสิ้นและให้สิ่งของที่สามารถนำกลับมาใช้ได้อีก เช่น


1.ของรางวัลสำหรับนักแสดง ทางเทศบาลเลือกที่จะใช้แก้วน้ำเก็บร้อน เย็น เป็นของรางวัล เพื่อให้เด็ก ๆสามารถนำกลับไปใช้ได้จริง

2.การเลี้ยงไอศครีมเด็กๆ ให้โคนไอศกรีมใส่ไอศกรีม แทนการใช้แก้วพลาสติกซึ่งสามารถกินได้ทั้งหมด เพื่อไม่ให้เกิดขยะ

 -2-

 -3-







บันทึกข้อความ

**ส่วนราชการ** สำนักปลัดเทศบาล แผนงานบริหารงานทั่วไป สำนักปลัดเทศบาลตำบลเกาะเพชร

**ที่** นศ 54701/  **วันที่** 30 มกราคม 2563

เรื่อง สรุปผลการดำเนินโครงการบริหารการจัดการขยะ ประจำปีงบประมาณ 2563

**...............................................................................................................................................**

**เรียน** นายกเทศมนตรีตำบลเกาะเพชร

ตามเทศบัญญัติงบประมาณรายจ่ายประจำปี งบประมาณ 2563 ได้อนุมัติงบประมาณตามโครงการบริหารการจัดการขยะ แผนงานเคหะและชุมชน งานกำจัดขยะมูลฝอยและสิ่งปฏิกูล มีงบประมาณตั้งไว้ 100,000 บาท **นั้น**

เมื่อวันที่ 28 มกราคม 2563 งานป้องกันและบรรเทาสาธารณภัย สำนักปลัดเทศบาล ได้จัดโครงการฝึกอบรม โครงการเฝ้าระวังอาหารสะอาด ปราศจากเชื้อโรค ให้กับผู้สัมผัสอาหารและผู้ประกอบการในเขตพื้นที่ตำบลเกาะเพชร

ในการนี้เทศบาลตำบลเกาะเพชรได้มีการให้ความรู้เพิ่มเติมแก่ผู้สัมผัสอาหารและผู้ประกอบการในเรื่องเกี่ยวกับ การคัดแยกขยะจากต้นทาง ตามหลัก 3 Rs การจัดทำถังขยะเปียกครัวเรือนและการร่วมใจกันในการงดใช้โฟมบรรจุอาหารให้แก่ผู้บริโภค



